cyanic-selkie/wikianc huggingface dataset:
Κατερίνη
Αξιοθέατα
Δημοτικό Πάρκο Κυκλοφοριακής Αγωγής: Βρίσκεται στο Νέο Κεραμίδι και διαθέτει δρόμους, πεζοδρόμια, διαβάσεις πεζών, νησίδες διαφόρων τύπων, ποδηλατολωρίδες, κατακόρυφη και οριζόντια σήμανση, αμφιθέατρο, τροχαίο εξοπλισμό και ειδικότερα ηλεκτροκίνητα παιδικά οχήματα για εκπαιδευτικές επισκέψεις σε θέματα οδικής συμπεριφοράς και ασφάλειας εφαρμόζοντας στην πράξη τον Κ.Ο.Κ..
Ένωση Ποντίων Πιερίας - Λαογραφικό Μουσείο: Το Λαογραφικό Μουσείο της Ένωσης Ποντίων Πιερίας ιδρύθηκε από τον Ποντιακό Σύνδεσμο Πιερίας και στεγάζεται σε κτίριο που ανήκει στο Σύνδεσμο στο κέντρο της Κατερίνης, δίπλα στο Δημοτικό Πάρκο. Άνοιξε το 1990, μετά από προσπάθειες συλλογής λαογραφικού υλικού που κατείχαν οικογένειες προσφύγων από τον Πόντο που είχαν εγκατασταθεί στην Πιερία. Σκοπός του μουσείου είναι να διατηρήσει και να προωθήσει τον πολιτιστικό πλούτο των Ελλήνων Ποντίων. Έχει περίπου 600 αντικείμενα κοινωνικού, λαογραφικού και ιστορικού ενδιαφέροντος, μερικά από τα οποία είναι εξαιρετικά πολύτιμα.
Ευαγγελική Εκκλησία Κατερίνης - Συνοικία Ευαγγελικών/κτίριο πρώην Ορφανοτροφείου: Μια πρότυπη συνοικία, μοναδική στο είδος της ανά την Ελλάδα που δημιουργήθηκε από Έλληνες πρόσφυγες του Πόντου, το 1923, που ασπάζονταν το Ευαγγελικό δόγμα. Στην καρδιά του συνοικισμού βρίσκεται η Ευαγγελική Εκκλησία, χτισμένη το 1925 και η οποία ανοικοδομήθηκε το 1931, μετά από την πυρκαγιά του 1930 για την οποία ευθύνονταν φανατικοί εμπρηστές. Στην ίδια οδό, και στην ιδιοκτησία της Ελληνικής Ευαγγελικής Εκκλησίας Κατερίνης, βρίσκονται το Σπίτι των Ηλικιωμένων «Καλός Σαμαρείτης», που λειτούργησε αρχικά ως Ορφανοτροφείο, από τη δεκαετία του ’50 έως τις αρχές της δεκαετίας του ΄80. Την ίδια περίοδο χτίστηκε και ξεκίνησε τη λειτουργία του και το Σχολικό Κτίριο (κατηχητικό) όπου στεγάζονται και τα γραφεία της εκκλησίας έως σήμερα. Ανάμεσα στην εκκλησία και το γηροκομείο βρίσκεται το «πάρκο των Ευαγγελικών». Τα κτίρια είναι μοναδικής αρχιτεκτονικής σε μια περιοχή με τετραγωνισμένη ρυμοτομία και εντυπωσιακές μονοκατοικίες που σήμερα είναι η πιο ακριβοπληρωμένη της πόλης.
Καπνικός Σταθμός Κατερίνης: Ο Καπνικός Σταθμός Κατερίνης λειτουργούσε από το 1933 ως παράρτημα του Καπνολογικού Ινστιτούτου της Ελλάδος. Το 2013 ο χώρος παραχωρήθηκε στους Γιατρούς του Κόσμου όπου μαζί με την Εθελοντική Ομάδα Δράσης Νομού Πιερίας ξεκίνησαν δράσεις κοινωνικού χαρακτήρα. Το 2018 ο χώρος παραχωρήθηκε για 25 χρόνια από το Υπουργείο Αγροτικής Ανάπτυξης και Τροφίμων στην Εθελοντική Ομάδα Δράσης Νομού Πιερίας. Εκτός από τη λειτουργία κοινωνικών δομών, ο χώρος έχει μετατραπεί σ’ ένα πολιτιστικό κέντρο που λειτουργεί από εθελοντές και διοργανώνονται εκδηλώσεις, μεταξύ των οποίων και το δημοφιλές «Χριστουγεννιάτικο Χωριό του Κόσμου».
Τουρκαλβανικός τεκές, Οθωμανικό απομεινάρι: Το μοναδικό μουσουλμανικό μνημείο που διασώθηκε στην Πιερία αποτελεί ο τεκές της Κατερίνης. Βρίσκεται στην οδό 7ης Μεραρχίας στην περιοχή του παλιού Νοσοκομείου. Το τζαμί είναι το μόνο που απέμεινε από τον τεκέ, δηλαδή το μοναστηριακό συγκρότημα της μουσουλμανικής αίρεσης των αλβανών μπεκτασήδων. Ο τεκές της Κατερίνης χτίστηκε περίπου 200-250 χρόνια πριν, σε μια έκταση 300 στρεμμάτων που εκτεινόταν από το πάρκο ως το νοσοκομείο σχεδόν σε όλη την περιοχή του συνοικισμού «Καταφυγιώτικα». Στην έκταση του μπεκτασικού τεκέ περιλαμβάνονταν η κατοικία του ηγούμενου (Μπαμπά), τα κελιά των απλών μοναχών, ξενώνες, κουζίνα και τραπεζαρία, όπου γίνονταν συχνά συνεστιάσεις των μοναχών. Στην αυλή του τεκέ υπήρχε σιντριβάνι και κιόσκι. Ο τεκές πιθανολογείται πως λειτουργούσε μέχρι το 1951. Το κτίριο σήμερα ανήκει στη μουσουλμανική κοινότητα, ωστόσο όμως, τη διαχείριση του έχει ο Δήμος Κατερίνης.
Σιδηροδρομικός Σταθμός Κατερίνης & πρώην εργοστάσιο εμποτισμού: Ο Σιδηροδρομικός Σταθμός Κατερίνης άνοιξε το 1916. Τα κτίρια του είναι από τα πιο γραφικά και περιποιημένα της χώρας. Εκεί βρίσκεται και το Φρούριο του Σιδηροδρομικού Σταθμού Κατερίνης, ζωντανό σημείο της ιστορίας της Πιερίας. Κατασκευάστηκε την περίοδο της γερμανικής κατοχής και σώζεται με αρκετές φθορές μέχρι και σήμερα. Το εργοστάσιο εμποτισμού ξυλείας του ΟΣΕ δημιουργήθηκε στα χρόνια της γερμανική κατοχής. Η κατασκευή του ξεκίνησε το 1936 και η λειτουργία του ξεκίνησε τον Αύγουστο του 1939. Στο εργοστάσιο αυτό, το φουγάρο του οποίου έχει ύψος 38 περίπου μέτρων, γινόταν παραγωγή πίσσας με την οποία αλείφονταν οι στρωτήρες που χρησιμοποιούσαν οι Ελληνικοί Σιδηρόδρομοι. Μεταπολεμικά το εργοστάσιο συνέβαλε στην ανάπτυξη των υποδομών τόσο των μεταφορών όσο και των τηλεπικοινωνιών καθώς και του ηλεκτρισμού.
Το Φρούριο του Σιδηροδρομικού Σταθμού Κατερίνης: Κατασκευάστηκε την περίοδο της γερμανικής κατοχής και σώζεται με αρκετές φθορές μέχρι και σήμερα. Εντάσσεται στα Μνημεία Νεότερης Ιστορίας. Είναι ένας τυπικός γερμανικός πύργος-πολυβολείο που ανήκει στα οχυρωματικά έργα των Γερμανών κατά την περίοδο της Κατοχής (1941-1944). Μετά το πέρας του Β’ Παγκοσμίου Πολέμου, το κτίριο πέρασε στον Ελληνικό Στρατό και είχε την ίδια χρήση και κατά τη διάρκεια του εμφυλίου πολέμου. Μνημείο Συνταγματάρχη Σβορώνου - Ανδρομάχη: Κοντά στο σημείο έγινε η τελευταία σύγκρουση μεταξύ του ελληνικού και του τουρκικού στρατού κατά την απελευθέρωση της Κατερίνης. Η μάχη έγινε στις 15-16 Οκτωβρίου 1912 και σε αυτήν σκοτώθηκαν ο Συνταγματάρχης Δημήτριος Σβορώνος, Κεφαλλονίτης αριστοκρατικής καταγωγής, ο Αντισυνταγματάρχης Δημήτριος Νίκας και ο 17χρονος εθελοντής από την Κρήτη, Κονταξάκης. Το μνημείο που στήθηκε προς τιμήν των ηρώων βρίσκεται έξω από τη Νεοκαισάρεια, λίγο πριν από το Πλατανόδασος του χωριού.
Πλατανόδασος Νεοκαισάρειας: Απέχει 7 χλμ από την πόλη της Κατερίνης, βρίσκεται στις όχθες του ποταμού Μαυρονερίου (αρχ. Αίσωνα) και είναι ένα δάσος πλατάνων. Στο σημείο υπάρχει αναψυκτήριο, παιδική χαρά και ζώα.
Καλλιθέα: Οικισμός Καλλιθέα και Παραλία Καλλιθέας.
Μακεδονικοί Τάφοι Κορινού: Στη θέση τούμπες Κορινού, δίπλα στην Εθνική Οδό Κατερίνης-Θεσσαλονίκης Ε75, βρίσκονται δύο μεγάλοι Μακεδονικοί Τύμβοι του 4ου π.Χ. Στον έναν μάλιστα εικάζεται ότι τάφηκε η Ολυμπιάδα, μητέρα του Μεγάλου Αλεξάνδρου χωρίς όμως αυτό να έχει ακόμα επιβεβαιωθεί. Η πρόσβαση στους τάφους, που είναι σχετικά άγνωστοι στο ευρύ κοινό, γίνεται από τους Σταθμούς Εξυπηρέτησης Αυτοκινητιστών (ΣΕΑ) Κορινού, με απαραίτητη την πρότερη συνεννόηση με τον φύλακα αρχαιοτήτων της βόρειας Πιερίας.
Αστικές μεταφορές
Το Αστικό ΚΤΕΛ Κατερίνης εξυπηρετεί τις μεταφορές ανάμεσα στην πόλη και στους κοντινούς της οικισμούς. Κάνει διαδρομές από την Κατερίνη προς το Μοσχοχώρι, την Παραλία, το Δίον, τα Πλατανάκια, την Καρίτσα, τη Βροντού, τον Άνω Άγιο Ιωάννη, τη Ν. Χράνη, τον Αρωνά και τη Νέα Τραπεζούντα. Το Υπεραστικό ΚΤΕΛ Κατερίνης κάνει διαδρομές Θεσσαλονίκη, Αθήνα, και αλλού.
Σιδηροδρομικές μεταφορές
Στην Κατερίνη υπάρχει σιδηροδρομικός σταθμός της γραμμής Αθήνας - Θεσσαλονίκης, ο οποίος εξυπηρετεί και τη γύρω περιοχή, ενώ από το 2007 διαθέτει σύνδεση με τον προαστιακό Θεσσαλονίκης προς τη Θεσσαλονίκη, το Λιτόχωρο και απο το 2008 και τη Λάρισα.
Κλίμα
Η Κατερίνη έχει υγρό υποτροπικό κλίμα, το οποίο χαρακτηρίζεται από ζεστά, ξηρά καλοκαίρια και από κρύους και υγρούς χειμώνες.
Αθλητισμός
Αθλητικές Ενώσεις
Αθλητικοί Σύνδεσμοι
Ποδόσφαιρο
Αγώνας Δρόμου
Αναρρίχηση
Αντισφαίριση
Άρση Βαρών
Ιστιοπλοΐα και Κωπηλασία
Καλαθοσφαίριση
Μηχανοκίνητος Αθλητισμός
Ορεινός Αθλητισμός
Πάλη
Πετοσφαίριση
Ποδηλασία
Πολεμικές Τέχνες
Στίβος
Υγρός Στίβος
Κολυμβητήρια:
Χειρόσφαιριση
Αεραθλητισμός
Πνευματικών Αθλημάτων
Προσωπικότητες που κατάγονται από την Κατερίνη
Ιστορία
Αθλητισμός
Επιστήμες
Τέχνες
Αδελφοποιημένες πόλεις
Ο Δήμος Κατερίνης έχει αδελφοποιηθεί με τις παρακάτω πόλεις:
Εξωτερικοί σύνδεσμοι
Κατερινη
Σμήνος της Κυψέλης
Το Σμήνος Κυψέλη (γνωστό και ως Φάτνη, Μεσιέ 44 και NGC 2632) είναι ανοικτό σμήνος σε απόσταση περίπου 550 ετών φωτός στον αστερισμό του Καρκίνου. Είναι ένα από τα κοντινότερα ανοικτά σμήνη στο Ηλιακό σύστημα και έχει μεγαλύτερο πληθυσμό αστέρων από τα περισσότερα κοντινά σμήνη.
Ιστορικό
Το Μεσιέ 44 σε σκοτεινούς ουρανούς μοιάζει με νεφελώδες αντικείμενο στο γυμνό μάτι. Ο Άρατος κάνει τη πρώτη αναφορά του σμήνους το 260 π.Χ. Ο κλασικός αστρονόμος Πτολεμαίος το αποκαλεί «νεφελώδης μάζα στο στήθος του Καρκίνου». Οι αρχαίοι Έλληνες και οι Ρωμαίοι έβλεπαν αυτό το σμήνος ως τη φάτνη από την οποία έτρωγαν δύο γάιδαροι. Τα κοντινά άστρα Γάμμα Καρκίνου και Δέλτα Καρκίνου είναι γνωστά και ως Βόρειος και Νότιος Γάιδαρος: αυτοί είναι οι γάιδαροι τους οποίους καβάλησαν ο Διόνυσος και ο Σειληνός στην τιτανομαχία.
Επιπλέον αυτό το αντικείμενο είναι ιδιαίτερο και στην αρχαία κινεζική αστρονομία. Οι Κινέζοι αστρονόμοι το παρομοίαζαν με «σκορπισμένη γύρη» και το έβλεπαν σαν φάντασμα ή δαίμονα μέσα σε κάρο.
Ο Γαλιλαίος ήταν ο πρώτος που παρατήρησε το Μεσιέ 44 μέσω τηλεσκοπίου, το 1609, και μπόρεσε να το αναλύσει σε 40 άστρα. Ήταν από τα πρώτα αντικείμενα που παρατήρησε με το τηλεσκόπιό του. Ο Σαρλ Μεσιέ το πρόσθεσε στον κατάλογό του τις 4 Μαρτίου 1769 αφότου μέτρησε με ακρίβεια τη θέση του στον ουρανό. Μαζί με το νεφέλωμα του Ωρίωνα και τις Πλειάδες, η προσθήκη του Μεσιέ 44 στον κατάλογο του Μεσιέ έχει επισημανθεί ως περίεργη, καθώς τα περισσότερα αντικείμενα Μεσιέ είναι πολύ αχνότερα και ευκολότερο να αναγνωριστούν ως κομήτες. Μια πιθανότητα είναι ότι ο Μεσιέ απλώς ήθελε να έχει ένα μεγαλύτερο κατάλογο από τον επιστημονικό ανταγωνιστή του Νικολά Λουί ντε Λακάιγ, του οποίου ο κατάλογος το 1755 αποτελούταν από 42 αντικείμενα, και έτσι πρόσθεσε κάποια λαμπρά, πολύ γνωστά αντικείμενα για να προωθήσει το κατάλογό του.
Μορφολογία και Σύνθεση
Όπως και πολλά σμήνη αστέρων όλων των ειδών, η Φάτνη έχει υποστεί διαχωρισμό μάζας. Αυτό σημαίνει ότι τα λαμπρά, ογκώδη άστρα έχουν συγκεντρωθεί στον πυρήνα του σμήνους, ενώ τα αχνότερα βρίσκονται στην άλω του σμήνους. Η διάμετρος της καρδιάς του σμήνους είναι γύρω στα 20 έτη φωτός, η μισή μάζα του σμήνους είναι συγκεντρωμένη σε μία σφαίρα με ακτίνα περίπου 13 έτη φωτός και η σφαίρα της βαρυτικής επιρροής του σμήνους έχει ακτίνα 40 έτη φωτός. Όμως, μέσα στη βαρυτική ακτίνα του σμήνους βρίσκονται άστρα τα οποία δεν είναι μέλη του σμήνους αλλά απλοί «περαστικοί».
Στο σύνολο, το σμήνος Κυψέλη αποτελείται από τουλάχιστον 1.000 βαρυτικά συνδεδεμένα άστρα, με συνολική μάζα περίπου 500 με 600 ηλιακές μάζες. Μία πρόσφατη έρευνα μετρά 1.010 άστρα με μεγάλη πιθανότητα να είναι μέλη, εκ’ των οποίων το 68% είναι ερυθροί νάνοι, το 30% είναι άστρα που μοιάζουν με τον Ήλιο με φασματικό τύπο K, G και F και περίπου 2% είναι λαμπρά άστρα φασματικού τύπου Α. Επίσης παρουσιάζει πέντε γιγάντια άστρα, εκ’ των οποίων τέσσερα έχουν φασματική τάξη K0 III και το πέμπτο G0 III. Προς το παρόν, έντεκα λευκοί νάνοι έχουν ανιχνευτεί, αντιπροσωπεύοντας την τελική εξελικτική φάση των βαρύτερων άστρων του σμήνους, τα οποία αρχικά είχαν φασματικό τύπο Β. Τα λαμπρότερα μέλη του σμήνους είναι γαλανόλευκα και έχουν μέγεθος 6 με 6,5. Το 42 Καρκίνου είναι επιβεβαιωμένο μέλος. Ανάμεσα στα υπόλοιπα μέλη συγκαταλέγονται το διπλό εκλειπτικό TX Cancri, το άστρο με γραμμές μετάλλου Έψιλον Καρκίνου και αρκετοί μεταβλητοί τύπου D Scuti με μέγεθος 7 με 8.
Απόσταση και σχέση με τις Υάδες
Προς το παρόν δεν υπάρχουν διαφωνίες σχετικά με την απόσταση του σμήνους, με τις περισσότερες πηγές να προτείνουν μία απόσταση 160 με 187 παρσέκ (520 με 610 έτη φωτός).
Σχετικά με την ηλικία του σμήνους, οι πηγές συμφωνούν σε μία τιμή μεταξύ 600 και 800 εκατομμυρίων ετών. Αυτή η τιμή είναι πολύ όμοια με αυτή ενός άλλου κοντινού ανοικτού σμήνους, τις Υάδες, που έχουν ηλικία 630 με 790 εκατομμύρια έτη. Η ηλικία των σμηνών και η ακριβής κίνησή τους είναι ίδια, προτείνοντας ότι και τα δύο έχουν κοινή καταγωγή παρά την τωρινή απόστασή τους. Ως αποτέλεσμα και τα δύο σμήνη περιέχουν ερυθρούς γίγαντες και λευκούς νάνους μαζί με άστρα κύριας ακολουθίας με φασματικό τύπο A, F, G, K και M.
Παρατήρηση
Το Μεσιέ 44 παρατηρείται ευκολότερα όταν ο Καρκίνος είναι ψηλά στον ουρανό. Στο βόρειο ημισφαίριο αυτό συμβαίνει στο απόγευμα από το Φεβρουάριο μέχρι το Μάιο. Με διάμετρο 95 λεπτά της μοίρας, το σμήνος ταιριάζει καλά στο οπτικό πεδίο που προσφέρουν τα κιάλια ή ένα τηλεσκόπιο χαμηλής ισχύος.
Εξωτερικοί σύνδεσμοι
Κατηγορία:Ανοικτά σμήνη 44 2632 Κατηγορία:Καρκίνος (αστερισμός) Κατηγορία:Σύμβολα της Γιούτα
Μάουντ Πλέζαντ
Το Μάουντ Πλέζαντ (γαλλικά: Mount Pleasant) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και στο νησί Καρριακού. Βρίσκεται νοτιοδυτικά της Καρριακού.
Παραπομπές
Κατηγορία:Πόλεις της Γρενάδας μ
Δανικό Κοινωνικό Φιλελεύθερο Κόμμα
Το Δανικό Κοινωνικό Φιλελεύθερο Κόμμα (δαν. Radikale Venstre, κυριολεκτικά "Ριζοσπαστική Αριστερά"'') είναι ένα κεντρώο σοσιαλφιλελεύθερο πολιτικό κόμμα στη Δανία. Είναι μέλος της Φιλελεύθερης Διεθνούς και της Συμμαχίας Φιλελευθέρων και Δημοκρατών για την Ευρώπη.
Ιστορικό
Το κόμμα ιδρύθηκε το 1905, αφού διασπάστηκε από το Φιλελεύθερο Κόμμα. Αιτία της δημιουργίας του ήταν η εκδίωξη της αντιμιλιταριστικής πτέρυγας του κόμματος τον Ιανουάριο του 1905. Τα εκδιωγμένα μέλη πραγματοποίησαν το ιδρυτικό συνέδριο του νέου κόμματος στο Όντενσε, στις 21 Μαΐου 1905. Εκτός από τις διαφορές πάνω στο θέμα των στρατιωτικών δαπανών, οι σοσιαλφιλελεύθεροι απέκτησαν πιο θετική άποψη από το Φιλελεύθερο Κόμμα όσο αφορά τα μέτρα που στόχευαν στην μείωση της κοινωνικής ανισότητας. Το κόμμα ήταν επιφυλακτικά ανοιχτό στην προοπτική του κράτους πρόνοιας, ενώ υποστήριξε τις μεταρρυθμίσεις που είχαν σκοπό να βελτιώσουν τη θέση των μισθωτών εργατών, μια σηματνική πρώιμη βάση υποστηρικτών του. Τα σοσιαλφιλελεύθερα ιδεώδη του κόμματος αποτέλεσαν έμπνευση από τους πολιτικούς οικονομολόγους Χένρι Τζορτζ και Τζον Στιούαρτ Μιλ.
Η κυριολεκτική μετάφραση ριζοσπαστική αριστερά είναι στις μέρες μας παραπλανητική, καθώς το κόμμα ανήκει παραδοσιακά στον πολιτικό χώρο του κέντρου.
Ο πρόεδρος του κόμματος είναι ο Κλάους Φράντσεν και διαθέτει 17 βουλευτές, ενώ ηγέτης και εκπρόσωπός του είναι ο Μόρτεν Έστεργκααρντ.
Η απόδοση του κόμματος ήταν καλή στις εκλογές του 2005. Έλαβε το 9.2% της λαϊκής ψήφου και κέρδισε 17 έδρες στο Φόλκετινγκ, αποκτώντας οκτώ επιπλέον έδρες. Στις εκλογές του 2007, το ποσοστό του κόμματος έπεσε στο 5,1% και έχασε 8 έδρες, μένοντας με συνολικά εννιά. Στις επόμενες εκλογές του 2011, το κόμμα αναρριχήθηκε στο 9.5% και ανέκτησε τις 8 έδρες που είχε χάσει στις προηγούμενες εκλογές, κερδίζοντας αρθροιστικά 17 έδρες.
Το κόμμα κυκλοφόρησε το δικό του βιβλίο/πολιτικό πρόγραμμα που ονομάζεται Det kreative Danmark (Η δημιουργική Δανία).
Τα τρέχοντα ζητήματα που βρίσκονται σε υψηλή θέση στην ατζέντα του κόμματος είναι:
Το 2007 κάποια εξέχοντα μέλη επέκριναν τη στρατηγική του κόμματος σαν υπερβολικά αριστερόστροφη και εξαρτημένη στους Σοσιαλδημοκράτες.
Στις 7 Μαΐου 2007, ο βουλευτής Νάσερ Καντέρ και ο ευρωβουλευτής Άντερς Σάμουελσεν ανακοίνωσαν εγκαταλείπουν το κόμμα για να ιδρύσουν την οικονομική φιλελεύθερη Νέα Συμμαχία, που αργότερα ονομάστηκε Φιλελεύθερη Συμμαχία, μαζί με την συντηρητική ευρωβουλευτή Γκίτε Ζέεμπεργκ.
Κατά τη διάρκεια της συζήτησης που ακολούθησε, το κόμμα πήρε αποστάσεις από τους Σοσιαλδημοκράτες ωστόσο, αφού επικρίθηκε από το εσωτερικό για αυτή την απόφαση, επέστρεψε στην αρχική του θέση.
Σε ένα δελτίο τύπου στις 15 Ιουνίου 2007, ανακοινώθηκε ότι η βουλευτής Μαργκρέτε Βεστάγκερ θα αναλάμβανε την ηγεσία του κόμματος μετά την Μαριάν Γιέλβεντ και ότι το κόμμα θα επανεξετάσει τη στρατηγική του ως προς τη συμμετοχή του στον δεξιό ή αριστερό συνασπισμό του Κοινοβουλίου.
Στην πορεία προς τις εκλογές του 2007, η Βεστάγκερ διευκρίνισε πως το κόμμα της θα υποστήριζε μόνο μια κυβέρνηση με επικεφαλής τους Σοσιαλδημοκράτες. Στις βουλευτικές εκλογές του 2007, έλαβε το 5,1% των ψήφων και 9 από τις 179 έδρες στο Κοινοβούλιο.
Στις βουλευτικές εκλογές του 2011, στις οποίες ήταν μέλος του κόκκινου συνασπισμού των Σοσιαλδημοκρατών, του Σοσιαλιστικού Λαϊκού Κόμματος και της Κόκκινης-Πράσινης Συμμαχίας, έλαβε το 9.5% των ψήφων και κέρδισε 17 έδρες, σχεδόν διπλασιάζοντας το μερίδιό του σε ψήφους και έδρες στο δανικό κοινοβούλιο.
Το κόμμα προσχώρησε στη νέα κεντροαριστερή κυβέρνηση με επικεφαλής την Πρωθυπουργό και αρχηγό των Σοσιαλδημοκρατών Χέλε Τόρνινγκ-Σμιτ ύστερα από τις εκλογές του 2011.
Αποτελέσματα εκλογών
Κοινοβούλιο (Folketing)
Παραπομπές
Κατηγορία:Πολιτικά κόμματα της Δανίας Κατηγορία:Φιλελεύθερα κόμματα στη Δανία
Αττάλεια Αιτωλίας
Η Αττάλεια ήταν μια ελληνιστική πόλη της αρχαίας Αιτωλίας.
Η ύπαρξή της πιστοποιείται από τον τύπο Ατταλεύς που βρέθηκε σε μια αιτωλική χειραφέτηση του τέλους του 3ου αιώνα π.Χ. Πράγματι ο βασιλιάς της Περγάμου Άτταλος Α΄ καλλιέργησε καλές σχέσεις με την Αιτωλική Συμπολιτεία. Όπως επιβεβαιώνει ο ιστορικός των χρόνων εκείνων Πολύβιος (4,65,6-7), ιδρυτής των Ατταλιδών όχι μόνο υποστήριξε την συμπολιτεία κατά τον πρώτο Μακεδονικό πόλεμο, αλλά και οχύρωσε την αιτωλική πόλη Ελαώ (κοντά στο σημερινό Ευηνοχώρι). Επομένως βάσει του εθνικού τύπου Ατταλεύς R. E. Allen, συμπέρανε ότι οι Αιτωλοί από ευγνωμοσύνη στον βασιλιά ίδρυσαν μια Αττάλεια προς τιμήν του. Πολύ πιθανόν να επανίδρυσαν μια παλαιότερη πόλη -κατά το ειωθός των ελληνιστικών χρόνων-.
Άγνωστη η σημερινή της τοποθεσία. Μπορεί να ήταν και η παλαιότερη Ελαώς. Σίγουρα θα βρισκόταν στον νομό Αιτωλοακαρνανίας.
Πηγές
Κατηγορία:Πόλεις της αρχαίας Αιτωλοακαρνανίας
Καρβέλι Μεσσηνίας
Το Καρβέλι ή (το) Καρβέλιον, παλιότερα Κουτσαβά Καρβέλι, είναι ένα από τα χωριά του Δυτικού Ταϋγέτου, το οποίο υπάγεται στο Δήμο Καλαμάτας του Νομού Μεσσηνίας και απέχει 20 περίπου χιλιόμετρα, βορειοανατολικά, από την Καλαμάτα.
Γεωγραφική θέση
Βρίσκεται στη νότια υδρολογική λεκάνη του ποταμού Νέδοντα και είναι χτισμένο αμφιθεατρικά στους βόρειους πρόποδες της Πελενίτσας, που είναι ένα από τα πολλά πρόβουνα του Ταϋγέτου. Έχει υψόμετρο 650 μέτρα από την επιφάνεια της θάλασσας.
Η αρχική θέση του οικισμού ήταν διαφορετική από αυτή που βρίσκεται σήμερα. Συγκεκριμένα, βρισκόταν λίγο πιο πάνω από το Λαδοκαρβελιώτικο γεφύρι στη θέση Παλιόχωρα, κοντά στο παρεκκλήσι του Αγίου Νικολάου. Αυτό προκύπτει από τα υπολείμματα των γκρεμισμένων τοίχων του πρώτου χριστιανικού Ναού των Αγίων Αποστόλων, από διάφορα ερειπωμένα κτίσματα, καθώς και άλλα αντικείμενα που βρέθηκαν εκεί.
Πίσω ακριβώς από το Καρβέλι στη νότια πλευρά της Πελενίτσας βρίσκεται ο οικισμός Κάτω Καρβέλι (Χανάκια) ο οποίος ανήκει από το 1912 στην Κοινότητα Καρβελίου.
Έκταση και Πληθυσμός
Η Κοινότητα Καρβελίου έχει έκταση 29.891 στρέμματα. Στην Απογραφή του 2011 εμφανίζεται με 63 κατοίκους.
Η εξέλιξη του πληθυσμού από το 1928 μέχρι το 2011 είναι η ακόλουθη:
Ιστορία
Τον 8ο αιώνα στην περιοχή της Παλιόχωρας εγκαταστάθηκαν Σλάβοι Μελιγγοί και δημιούργησαν τον οικισμό Κουτσαβά Καρβέλη. Το όνομα του χωριού προέρχεται από τον βασικότερο οικιστή το επώνυμο του οποίου ήταν Καρβέλης.
Από τον 8ο αιώνα μέχρι τον 13ο αιώνα αποτελούσε συνοικισμό των Κουτσαβών και ανήκε διοικητικά στη Μεσσηνία.
Από 28-12-1836 έως 30-8-1912 αποτελούσε, μαζί με τους Αιμυαλούς, συνοικισμό του Δήμου Αλαγωνίας της Επαρχίας Καλαμών του Νομού Μεσσηνίας. Διευκρινίζεται ότι οι περισσότεροι κάτοικοι του οικισμού των Αιμυαλών σιγά – σιγά μετεγκαταστάθηκαν, άλλοι στο συνοικισμό του Καρβελίου και άλλοι στο συνοικισμό του Λαδά, με αποτέλεσμα ο οικισμός Αιμυαλών (Εμιαλοί σύμφωνα με τις τελευταίες απογραφές), σήμερα να τείνει να γίνει ακατοίκητος.
Στην περιοχή της Δημητσάνας, υπάρχει η σπηλαιώδης μονή Αιμυαλών σχετιζόμενη με τον αρχαίο οικισμό Αιμυαλών.
Κοινότητα Καρβελίου
Από 31-8-1912 έως 31-12-1998 αποτελούσε αυτόνομη Κοινότητα της Επαρχίας Καλαμών του Νομού Μεσσηνίας, η οποία περιελάμβανε και τους οικισμούς Αιμυαλοί και Χανάκια τα οποία το 1956 μετονομάσθηκαν σε Κάτω Καρβέλι. Τα Χανάκια μέχρι το 1912 αποτελούσαν μαζί με την Γιάννιτσα (Ελαιοχώρι) συνοικισμό του Δήμου Καλαμών.
Η Κοινότητα συστάθηκε το 1912 με την απόσπαση του οικισμού Καρβέλι από το Δήμο Αλαγωνίας και τον ορισμό του ως έδρα της Κοινότητας, ενώ το 1940 αναγνωρίσθηκαν και προσαρτήθηκαν οι οικισμοί Εμιαλοί και Χανάκια. Το 1956 ο οικισμός Χανάκια μετονομάζεται σε Κάτω Καρβέλιον και το 1961 αναγνωρίζεται και προσαρτάται στην Κοινότητα και ο οικισμός Νεοχώριον, ο οποίος μετονομάζεται το 1965 ως Αγία Τριάς. Το 1997 οι οικισμοί Καρβέλι, Κάτω Καρβέλιον, Εμιαλοί, Αγία Τριάς, αποσπώνται από την Κοινότητα και προσαρτώνται στον Δήμο Καλαμάτας, ενώ η Κοινότητα καταργείται το 1999.
Σύγχρονη διοικητική εξέλιξη
Από 1-1-1999 έως 31-12-2010 με την εφαρμογή του Προγράμματος Καποδίστρια αποτελούσε Τοπικό Διαμέρισμα του Δήμου Καλαμάτας, το οποίο περιελάμβανε και τους οικισμούς Εμιαλοί και Κάτω Καρβέλι και από την 1-1-2011 με την εφαρμογή του Προγράμματος "Καλλικράτης" αποτελεί Κοινότητα της Δημοτικής Ενότητας Καλαμάτας του Δήμου Καλαμάτας με έδρα του Δήμου, την Καλαμάτα. Η διοικητική πορεία του χωριού ακολουθεί την παράλληλη εξέλιξη, του Δήμου Καλαμάτας, με το Πρόγραμμα Καλλικράτης.
Μονή Σιδηρόπορτας
Σε απόσταση 1,5 χιλιόμετρο από το Καρβέλι, βρίσκεται η Μονή Σιδηρόπορτας, του οποίου πολλά από τα κτίσματα του, τις τελευταίες δεκαετίες έχουν ανακαινισθεί. Η Μονή Σίδηρόπορτας μαζί και με άλλα μοναστήρια (Μονή Μαρδακίου, Μονή Μελέ και Μονή Βελανιδιάς), αποτέλεσαν ορμητήρια της επανάστασης του 1821.
Διαδρομή
Η διαδρομή από την Καλαμάτα σήμερα γίνεται με ασφαλτοστρωμένο δρόμο, ο οποίος αποτελεί παράκαμψη της διαδρομής Καλαμάτας - Σπάρτης. Στην θέση Διπόταμα, στο 13ο χιλιόμετρο πραγματοποιείται στροφή προς τα δεξιά και στα 5 χιλιόμετρα ο ταξιδιώτης φθάνει στο χωριό, ενώ αφού περάσει από το Λαδά, μπορεί να συναντήσει το δρόμο προς την Σπάρτη μετά από την Αρτεμισία στο 29ο χιλιόμετρο κοντά στην Αγία Παρασκευή.
Πολιτιστικός Σύλλογος Καρβελαίων
Στο Καρβέλι (όπως σε όλα τα χωριά της περιοχής των χωριών του Ταϋγέτου της Καλαμάτας ), γίνεται κάθε χρόνο παραδοσιακό γλέντι, το οποίο διοργανώνει ο Πολιτιστικός Σύλλογος Καρβελαίων Καλαμάτας "Παναγιά η Σιδηρόπορτα".
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Καλαμάτας Κατηγορία:Δήμος Αλαγωνίας
Μεσιέ 50
Το Μεσιέ 50 (γνωστό και ως M50 και NGC 2323) είναι ανοικτό σμήνος σε απόσταση περίπου 3.200 ετών φωτός στον αστερισμό Μονοκέρως.
Το Μεσιέ 50 πιθανόν ανακαλύφθηκε από τον Τζιοβάννι Ντομένικο Κασσίνι πριν το 1711. Ο Σαρλ Μεσιέ το ανακάλυψε ανεξάρτητα το 1772.
Χαρακτηριστικά
Το Μεσιέ 50 αποτελείται από τουλάχιστον 200 άστρα και έχει διάμετρο περίπου 20 έτη φωτός, ενώ ο πιο συμπυκνωμένος πυρήνας έχει διάμετρο 10 έτη φωτός. Έχει ηλικία γύρω στα 80 εκατομμύρια έτη φωτός. Η εμφάνισή του έχει χαρακτηριστεί ως μία φιγούρα με σχήμα καρδιάς. Τα λαμπρότερα άστρα είναι φασματικού τύπου Β και έχουν φαινόμενο μέγεθος 8 με 9. Το σμήνος περιέχει ακόμη κάποιους κίτρινους γίγαντες.
Εξωτερικοί σύνδεσμοι
Κατηγορία:Ανοικτά σμήνη 50 2323
Βασίλειο του Αννόβερου
200px|thumb|Το έμβλημα του βασιλείου του Αννόβερου. thumb|Το βασίλειο του Αννόβερου πριν από τον Αυστροπρωσικό πόλεμο. Το βασίλειο του Αννόβερου είναι ένα γερμανικό κράτος που ιδρύθηκε το 1814 από το Συνέδριο της Βιέννης. Αντιστοιχεί στο παλιό Εκλεκτοράτο του Μπράουνσβαϊγκ-Λύνεμπουργκ (ενίοτε αναφέρεται και ως «Eκλεκτοράτο του Αννόβερου»), που αρχικά είχε παραχωρηθεί από τη Γαλλία στην Πρωσία ως αντάλλαγμα για διάφορες επαρχίες κατά μήκος του Ρήνου (Συνθήκη του Σενμπρούν, 15 Δεκεμβρίου 1805) και το οποίο εξαφανίστηκε ως αποτέλεσμα των πολλών εξελίξεων σε πολιτικό και στρατιωτικό επίπεδο που σημειώθηκαν την εποχή των Ναπολεόντειων Πολέμων.
Μέχρι και το 1837 το Αννόβερο κυβερνείτο απευθείας από τους βασιλείς του Ηνωμένου Βασιλείου. Μετά τον θάνατο του Γουλιέλμου Δ΄ η ανιψιά του Βικτώρια τον διαδέχθηκε στον θρόνο του Ηνωμένου Βασιλείου, αλλά στο Αννόβερο, όπου η διαδοχή απαγόρευε στις γυναίκες την άνοδο στον θρόνο, ήταν ο θείος της και μικρός αδελφός του Γουλιέλμου Δ΄ Ερνέστος Αύγουστος που έγινε βασιλιάς.
Στη διάρκεια του αυστροπρωσικού πολέμου του 1866 το Αννόβερο προσπάθησε να διατηρήσει την ουδετερότητά του, αλλά μπήκε στον πόλεμο στο πλευρό της Αυστριακής Αυτοκρατορίας. Τελικά κατελήφθη από την Πρωσία, της οποίας έγινε απλή επαρχία.
Λίστα των βασιλέων του Αννόβερου
Κατηγορία:Γερμανικά ιστορικά κράτη
Τζων Νέβιλ (πέθανε το 1420)
Ο Τζων Νέβιλ (1387 - 20 Μαΐου 1420) ήταν μεγαλύτερος γιος του Ραλφ Νέβιλ, 1ου κόμη του Γουέστμορλαντ και της πρώτης του συζύγου Μαργαρίτας Στάφορντ. Λίγα είναι γνωστά για την παιδική του ηλικία, είχε οριστεί από τον πατέρα του διάδοχος των εδαφών του στη βόρεια Αγγλία αλλά δεν έγινε ποτέ επειδή πέθανε πριν από τον πατέρα του. Ο πρόωρος θάνατος του έφερε συγκρούσεις ανάμεσα στους γιους του Τζων και τα αδέλφια του σχετικά με την κληρονομιά των Γουέστμορλαντ κάτι που οδήγησε την Οικογένεια Νέβιλ σε εμφύλια σύγκρουση. Ο Τζων απέκτησε το κάστρο του Κίρκμπαιμουρσαιντ περίπου 13 μίλια βόρεια από την έδρα του πατέρα του στο Χάτον. Ο Ραλφ ορίστηκε Φύλακας των Δυτικών Μαρς (1403) και ο Τζων πήρε τη θέση του το 1414. Με δική του εισήγηση στον πατέρα του επέστρεψε από την εξορία στη Σκωτία ο κόμης Χένρυ Πέρσι γιος του κόμη του Νορθάμπερλαντ για να παντρευτεί την ετεροθαλή αδελφή του Ελεονώρα Νέβιλ, κόμισσα του Νορθάμπερλαντ.
Ο πατέρας του παντρεύτηκε σε δεύτερο γάμο την Ιωάννα Μπωφόρ κόρη του Ιωάννη της Γάνδης και της τρίτης συζύγου του Αικατερίνης Σουίνφορντ (1396), σύντομα άρχισε να ευνοεί προκλητικά τα παιδιά από τον δεύτερο γάμο ιδιαίτερα τον μεγαλύτερο Ριχάρδο Νέβιλ, 5ο κόμη του Σόλσμπερι. Ο Τζων Νέβιλ παρόλο που θεωρούσε τον εαυτό του αδικημένο κατά περίεργο τρόπο όχι μόνο σιωπούσε αλλά πολλές φορές υπέγραφε μαζί με τον πατέρα του παραχωρήσεις στα ετεροθαλή Μπωφόρ αδέλφια του. Ο Ραλφ στην πραγματικότητα δεν είχε σκοπό να αδικήσει τον μεγαλύτερο γιο του, σε διαθήκη του (1404) έκανε τεράστιες παραχωρήσεις στον εγγονό του Ραλφ Νέβιλ, 2ο κόμη του Γουέστμορλαντ γιο του Τζων αλλά η διαθήκη άλλαξε μετά τον πρόωρο θάνατο του Τζων στη Γαλλία τον Μάιο του 1420. Ο Τζων Νέβιλ είναι μια από τις μορφές που εμφανίζονται στη "Βίβλο των Ωρών των Νέβιλ" (1431).
Οικογένεια
Παντρεύτηκε (1394) την Ελισάβετ Χόλλαντ (1388 - 1423) κόρη του Τόμας Χόλλαντ, 2ου κόμη του Κεντ και απέκτησε :
Πηγές
Κατηγορία:Οικογένεια Νέβιλ
Ινετζίκ
Το Ινετζίκ (τουρκικά: İnecik, ελληνικό όνομα Χαλκίς) είναι χωριό και διαμέρισμα στην επαρχία της Ραιδεστού της Ανατολικής Θράκης, στην Τουρκία. Το 2000 είχε 2.125 κατοίκους. Από το κέντρο της Ραιδεστού απέχει 24 χλμ.
Μέχρι την ελληνοτουρκική ανταλλαγή πληθυσμών του 1923, το χωριό κατοικούταν από ελληνικό πληθυσμό. Το 1922 αριθμούσε 1.092 Έλληνες.
Πηγές
Κατηγορία:Ανατολική Θράκη Κατηγορία:Χωριά της Τουρκίας
Οφέλτας (βασιλιάς Αιολέων Βοιωτών)
Ο Οφέλτας ήταν μυθικό πρόσωπο, βασιλιάς των Αιολέων Βοιωτών. Αυτοί, υπό την αρχηγία του και με οδηγό τον Περιπόλτα, μετανάστευσαν από τη χώρα τους, την Αρναία της Θεσσαλίας, διωγμένοι από τους Θεσσαλούς και ήρθαν να εγκατασταθούν στη Βοιωτία (όπως οι ίδιοι την ονόμασαν). Κοντά στη λίμνη της Κωπαΐδας έχτισαν την πόλη Άρνη και με την πάροδο του χρόνου υπέταξαν όλη τη γύρω περιοχή. Στις παραδόσεις της περιοχής της Χαιρώνειας διατηρήθηκε ζωντανή η ανάμνηση του γενναίου Οφέλτα.
Κατηγορία:Μυθικοί βασιλείς της Βοιωτίας
Οικολόγοι (Βέλγιο)
Το Εκολό (γαλλ. Ecolo, αρχικά του Écologistes Confédérés pour l'organisation de luttes originales, που σημαίνει «συνομοσπονδιοποιημένοι οικολόγοι για την οργάνωση αυθεντικών αγώνων», στην πραγματικότητα, όμως, συντομογραφία της λέξης οικολογία στα γαλλικά) είναι ένα γαλλόφωνο βελγικό οικολογικό πολιτικό κόμμα. Το κόμμα δραστηριοποιείται στη Βαλλωνία, στις Βρυξέλλες και στη γερμανόφωνη κοινότητα του Βελγίου. Συμμετέχει στην κυβέρνηση της περιοχής των Βρυξελλών.
Την περίοδο 1999-2003, το κόμμα συμμετείχε στην πρώτη κυβέρνηση του Γκι Φερχόφστατ αλλά αποχώρησε από αυτή πριν τις εκλογές του 2003, με αποτέλεσμα να μειωθεί σημαντικά η εκλογική του δύναμη από το Σοσιαλιστικό Κόμμα. Το κόμμα γνώρισε ανάκαμψη ύστερα από τις εκλογές του 2007, κερδίζοντας 8 από τις συνολικά 150 έδρες της Βελγικής Βουλής των Αντιπροσώπων και 2 από τις 40 έδρες της Βελγικής Γερουσίας. Το κόμμα διατήρησε τον αριθμό των εδρών του και στις εκλογές του 2010.
Συνεργάζεται και με τους Πράσινους που δραστηριοποιούνται κυρίως στην Φλάνδρα.
Παραπομπές
Κατηγορία:Βελγικά πολιτικά κόμματα Κατηγορία:Οικολογικά κόμματα
Ιατρική
thumb|right|Ο [[Ασκληπιός, γνωστός γιατρός της αρχαιότητας, κρατώντας την ιαματική ράβδο πάνω στην οποία τυλίγεται φίδι, σύμβολα της ιατρικής μέχρι και σήμερα. Γλυπτοθήκη της Κοπεγχάγης.]] Η ιατρική είναι επιστήμη και τέχνη που ασχολείται με την έρευνα και την εφαρμογή μεθόδων και τεχνικών για την πρόληψη, τη διάγνωση και τη θεραπεία των ασθενειών του ανθρώπου. Θεωρείται μια από τις αρχαιότερες των πρακτικών επιστημών, έχοντας τις πρώτες της εφαρμογές στις απαρχές της ίδιας της ανθρώπινης κοινωνίας. Ως και θεωρούνταν αποκλειστικά τέχνη, ορολογία με την οποία εμφανίζεται και στον Όρκο του Ιπποκράτη. Αποτελεί "αδερφή" επιστήμη με τη νοσηλευτική, όμως οι δύο επιστήμες αν και μοιράζονται πολλά κοινά είναι ανεξάρτητες μεταξύ τους.
Οι ιατροί κατά κανόνα χωρίζονται σε τέσσερις κλάδους: της παθολογίας, της χειρουργικής, της κλινικο-εργαστηριακής ή εργαστηριακής ιατρικής, και της ψυχιατρικής. Η κτηνιατρική είναι κλάδος που ασχολείται με τη θεραπεία των ζώων.
Ο γιατρός είναι ο επιστήμονας που ασχολείται με την έρευνα και την εφαρμογή μεθόδων και τεχνικών για την πρόληψη, τη διάγνωση και τη θεραπεία των ασθενειών του ανθρώπου. Βλέπε το λήμμα ιατρός για περισσότερες πληροφορίες.
Παθολογία
Ο ιατρός που εργάζεται στον τομέα της παθολογίας εξετάζει τον άρρωστο, κάνει τη διάγνωση της ασθένειας και του υποδεικνύει την κατάλληλη φαρμακευτική ή κλινική αγωγή για τη θεραπεία του. Σε ειδικές περιπτώσεις καθορίζει και άλλες θεραπευτικές μεθόδους για την αντιμετώπιση της ασθένειας. Στη δουλειά του χρησιμοποιεί όργανα όπως στηθοσκόπιο, πιεσόμετρο, καρδιογράφο και άλλα. Όταν το κρίνει απαραίτητο, παραπέμπει τον ασθενή του για ακτινολογικές, μικροβιολογικές και άλλες ειδικές εργαστηριακές εξετάσεις. Μελετά τα πορίσματα των εξετάσεων, των αναλύσεων ή των ιατρικών επεμβάσεων από γιατρούς άλλων ειδικοτήτων με τους οποίους συνεργάζεται μεμονωμένα ή σε ομάδα (ιατρικό συμβούλιο) σχετικά με τη διάγνωση και θεραπεία μιας ασθένειας. Τα άτομα κάτω των 16 ετών εξετάζονται από τον παιδίατρο.
Χειρουργική
Ο ιατρός που εργάζεται στον τομέα της χειρουργικής κάνει χειρουργικές επεμβάσεις για να θεραπεύσει διάφορα τραύματα, ασθένειες ή διαταραχές των οργάνων του ανθρώπινου σώματος. Μελετά την περίπτωση κάθε ασθενή και διατηρεί αρχείο με το ιατρικό του ιστορικό. Τον εξετάζει για να εξακριβώσει αν είναι απαραίτητη η επέμβαση και επιλέγει την κατάλληλη χειρουργική μέθοδο. Προσδιορίζει την ημερομηνία της επέμβασης και δίνει οδηγίες στους συνεργάτες του για την προετοιμασία του ασθενούς για την εγχείρηση. Συνεργάζεται με τον αναισθησιολόγο που κάνει τη νάρκωση στον ασθενή και με όποιον άλλο γιατρό χρειαστεί. Μετά την εγχείρηση, υποδεικνύει τη μεταχειρουργική αγωγή και θεραπεία. Εξετάζει τακτικά τον ασθενή για να εξακριβώσει την πρόοδο της υγείας του. Τηρεί βιβλίο ή δελτία όπου καταγράφεται η χειρουργική επέμβαση, η πορεία της και το αποτέλεσμά της. Ακόμη, συνεργάζεται με συναδέλφους του που απασχολούνται στους τομείς της παθολογίας και της κλινικοεργαστηριακής και εργαστηριακής ιατρικής.
Κλινικοεργαστηριακή και εργαστηριακή ιατρική
Ο ιατρός που εργάζεται στον τομέα της κλινικοεργαστηριακής και εργαστηριακής ιατρικής κάνει διάφορες εργαστηριακές εξετάσεις (μικροβιολογικές, βιοχημικές, αιματολογικές, κυτταρολογικές, ακτινολογικές, πυρηνικής ιατρικής) για τη διάγνωση μιας ασθένειας. Εφαρμόζει εργαστηριακές μεθόδους θεραπευτικής αγωγής, όπως την ακτινοθεραπεία, τη ραδιοϊσοτοπική θεραπεία, τη χημειοθεραπεία και άλλες. Μελετά και εξετάζει τους ασθενείς για την αναγνώριση των μορφολογικών ανωμαλιών των οργάνων και των ιστών και τις συσχετίζει με παθήσεις του οργανισμού τους. Τέλος, εφαρμόζει τεχνικές και μεθόδους της ιατρικής και άλλων συναφών κλάδων (βιολογία, χημεία) για να εξακριβώσει τα αίτια του θανάτου των ανθρώπων, βοηθώντας έτσι τη δικαιοσύνη στη σωστή απονομή του δικαίου (ιατροδικαστής). Συνεργάζεται με ιατρούς άλλων ειδικοτήτων, ανάλογα με τις ανάγκες κάθε περίπτωσης.
Γεροντολογία
Η Γεροντολογία αποτελεί ένα πολυδιάστατο κλάδος της ιατρικής, αποτελείται από τρεις διαφορετικούς τομείς, τη βιογεροντολογία, την ιατρική γεροντολογία ή γηριατρική, και την κοινωνική γεροντολογία. Μέσα και από τους τρεις διαφορετικούς παραπάνω τομείς η γεροντολογία στο σύνολο της, αφορά τη φυσική και παθολογική ανάλυση της εξέλιξης του γήρατος, την περίθαλψη για το καλύτερο δυνατό αποτέλεσμα στην υγεία και την ποιότητα ζωής του ηλικιωμένου, αλλά και την κοινωνική και ψυχολογική υποστήριξη των ατόμων της τρίτης ηλικίας με σκοπό την ομαλή ένταξη και συνεργασία τους μέσα στο κοινωνικό και οικογενειακό τους περιβάλλον.
Αποτελεί μια διακλαδική επιστήμη, η οποία εξετάζει γενικότερα το φαινόμενο του βιολογικού γήρατος και τα προβλήματα που συνεπάγεται η δημογραφική γήρανση πληθυσμών. Είναι ευρύτατη επιστήμη, που καλύπτει αρχιτεκτονικά, βιολογικά, δημογραφικά, κοινωνικά, οικονομικά, συνταξιοδοτικά και άλλα θέματα, τα οποία σχετίζονται με το πρόβλημα της γηράνσεως από το κυτταρικό επίπεδο μέχρι όλο τον οργανισμό, όσο και τις γενικότερες σχέσεις του γηράσκοντας οργανισμού με το περιβάλλον του.
Ψυχιατρική
Ο ιατρός που εργάζεται στον τομέα της ψυχιατρικής ασχολείται με την πρόληψη, τη διάγνωση και τη θεραπευτική αντιμετώπιση των ψυχικών παθήσεων. Οι μέθοδοι που χρησιμοποιεί, περιλαμβάνουν φαρμακευτικές αγωγές, συμβουλευτική ή διάφορες ψυχολογικές και ψυχαναλυτικές συνεδρίες.
Ειδικότητες
Κατά την ευρύτερη έννοια της "Ιατρικής", υπάρχουν πολλές διαφορετικές ειδικότητες. Εντούτοις, μέσα στους ιατρικούς κύκλους, υπάρχουν δύο ευρείες κατηγορίες: η "Ιατρική" και η "Χειρουργική". Η "Ιατρική" αναφέρεται στην πρακτική της μη χειρουργήσιμης ιατρικής, και οι περισσότερες υποειδικότητες σε αυτήν την περιοχή απαιτούν την προκαταρκτική κατάρτιση σε εσωτερική Ιατρική. Η "Χειρουργική" αναφέρεται στην πρακτική της ενεργούς ιατρικής, και οι περισσότερες υποειδικότητες σε αυτήν την περιοχή απαιτούν την προκαταρκτική κατάρτιση στη γενική χειρουργική. Υπάρχουν μερικές ειδικότητες της ιατρικής που δεν ανήκουν σε καμία από αυτές τις κατηγορίες, όπως η ακτινολογία, η παθολογία, ή η αναισθησιολογία.
Ιατρική ως ειδικότητα
Η Εσωτερική Παθολογία είναι η ιατρική ειδικότητα ενδιαφερόμενη για τη διάγνωση, τη διαχείριση και τη μη χειρουργική θεραπεία των ασυνήθιστων ή σοβαρών ασθενειών, είτε ενός συγκεκριμένου συστήματος οργάνων είτε του σώματος συνολικά. Σύμφωνα με μερικές πηγές, η έμφαση στις εσωτερικές δομές είναι υπονοούμενη. Υπάρχουν πολλές υποειδικότητες της παθολογίας:
Η κατάρτιση στην εσωτερική παθολογία (σε αντιδιαστολή με τη χειρουργική κατάρτιση) ποικίλλει αρκετά ανά τον κόσμο.
Μαρούν
Η Μαρούν (γαλλικά: Maroons) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και στο νησί Καρριακού. Βρίσκεται νοτιοδυτικά της Καρριακού. Εδώ πραγματοποιείται το φεστιβάλ Καρριακού Μαρούν, που αρχίζει την τελευταία εβδομάδα του Απριλίου και διαρκεί μια βδομάδα.
Παραπομπές
Κατηγορία:Πόλεις της Γρενάδας μ
Κατάλογος μονών της Κύπρου
Η Εκκλησία της Κύπρου διαθέτει μεγάλο αριθμό Ιερών Μονών στο ποίμνιό της, και πλήθος αγίων που έχουν ασκηθεί στο έδαφός της νήσου Κύπρου, γι' αυτό και έχει ονομαστεί «Νήσος των Αγίων». Τα πιο γνωστά μοναστήρια που υπάρχουν σήμερα στην Κύπρο είναι τα ακόλουθα: Στην παρένθεση είναι η μοναχοί της μονής και της μητροπόλεως σε παρένθεση δίπλα από την κάθε μητρόπολη.
Ιερά Μητρόπολη Κιτίου (41)
ΙΕΡΑ ΜΟΝΗ ΑΓΙΟΥ ΓΕΩΡΓΙΟΥ ΜΑΥΡΟΒΟΥΝΙΩΤΗ (6) μοναχοί
ΙΕΡΑ ΜΟΝΗ ΑΓΙΑΣ ΜΑΡΙΝΗΣ ΚΑΙ ΑΓΙΟΥ ΡΑΦΑΗΛ ΞΥΛΟΤΥΜΠΟΥ (7) μοναχές
ΙΕΡΑ ΜΟΝΗ ΠΑΝΑΓΙΑΣ ΡΟΔΟΝ ΤΟ ΑΜΑΡΑΝΤΟΝ ΤΡΟΥΛΛΟΙ
Ιερά Μητρόπολη Πάφου (20)
Ιερά Μονή Χρυσορροϊατίσσης (5) μοναχοί
Ιερά Μονή Τροοδιτίσσης (11) μοναχοί
Ιερά Μονή Τιμίου Σταυρού Μίνθης (1) μοναχοί
Ιερά Μονή Παναγίας Σαλαμιωτίσσης (3) μοναχές
Δικτυακοί τόποι
Κατηγορία:Εκκλησία της Κύπρου  Κατηγορία:Κατάλογοι που αφορούν την Κύπρο
Μεσιέ 52
Το Μεσιέ 52 (γνωστό και ως M 52 και NGC 7654) είναι ανοικτό σμήνος σε απόσταση περίπου 5.000 ετών φωτός στον αστερισμό Κασσιόπη. Είναι αρκετά πλούσιο καθώς αποτελείται από περίπου 200 μέλη, εκ των οποίων το λαμπρότερο έχει φαινόμενο μέγεθος 7,8. Το σμήνος έχει διάμετρο 20 έτη φωτός και ηλικία 35 εκατομμύρια έτη.
Το Μεσιέ 52 ανακαλύφθηκε από το Σαρλ Μεσιέ το 1774.
Εξωτερικοί σύνδεσμοι
Κατηγορία:Ανοικτά σμήνη 52 7654 Κατηγορία:Κασσιόπη (αστερισμός)
Χάλι Μπέρι
Η Χάλι Μπέρι (Maria Halle Berry, 14 Αυγούστου 1966) είναι Αμερικανίδα ηθοποιός και πρώην μοντέλο. Η Μπέρι έλαβε Βραβείο Έμμυ, Χρυσή Σφαίρα, Screen Actors Guild Award και NAACP Image Award για την τηλεταινία Introducing Dorothy Dandridge. Το 2002 κέρδισε το Όσκαρ Α' Γυναικείου Ρόλου και έλαβε υποψηφιότητα για Βραβείο BAFTA για την ερμηνεία της στην ταινία Ο Χορός των Τεράτων (2001). Μέχρι σήμερα, είναι η πρώτη και μοναδική Αφροαμερικανίδα ηθοποιός που έχει κερδίσει το Όσκαρ Α' Γυναικείου Ρόλου.
Κατά την δεκαετία του 2000 έγινε μία από τις υψηλά αμοιβόμενες ηθοποιούς στο Χόλιγουντ και ασχολήθηκε με την παραγωγή των ταινιών στις οποίες συμμετείχε. Η Μπέρι είναι επίσης αντιπρόσωπος της Revlon. Πριν γίνει ηθοποιός, ασχολήθηκε με το μόντελινγκ και συμμετείχε σε αρκετούς διαγωνισμούς ομορφιάς. Βγήκε πρώτη αναπληρωματική Miss USA και το 1986 κατέλαβε την 6η θέση στον διαγωνισμό Miss World. Έκανε το κινηματογραφικό της ντεμπούτο στην ρομαντική κωμωδία Boomerang (1992), μαζί με τον Έντι Μέρφι, και στην ταινία Ο Πυρετός της Ζούγκλας (1991). Ακολούθησαν πρωταγωνιστικοί ρόλοι σε άλλες ταινίες όπως στην οικογενειακή κωμωδία Οικογένεια Φλίνστοουνς (1994), στην πολιτική κωμωδία-δράμα Bulworth (1998) και στην ταινία Introducing Dorothy Dandridge (1999), για την οποία κέρδισε μεταξύ άλλων Βραβείο Έμμυ και Χρυσή Σφαίρα Α' Γυναικείου Ρόλου σε Μίνι Σειρά ή Ταινία.
Παράλληλα με την νίκη της στα Όσκαρ, η Μπέρι ενσάρκωσε αρκετούς πρωταγωνιστικούς ρόλους κατά την διάρκεια της δεκαετίας του 2000, όπως τον ρόλο της Ορόρο Μονρό/Storm στην ταινία X-Men (2000), στο θρίλερ δράσης Swordfish (2001) και τον ρόλο της Bond Girl Jinx στην ταινία κατασκοπείας Πέθανε Μια Άλλη Μέρα (2002). Μετά εμφανίστηκε στις συνέχειες της ταινίας X-Men, X-Men 2 (2003) και X-Men: Η Τελική Αναμέτρηση (2006).
Την δεκαετία του 2010, εμφανίστηκε στην ταινία επιστημονικής φαντασίας Cloud Atlas (2012), στο θρίλερ The Call (2013) και στην ταινία X-Men: Ημέρες ενός Ξεχασμένου Μέλλοντος (2014).
Έχει επίσης κερδίσει το Χρυσό Βατόμουρο Χειρότερης Ηθοποιού το 2005 για την ταινία Catwoman και παρέλαβε η ίδια το βραβείο, μία από τους λίγους ηθοποιούς που το κάνουν.
Η Μπέρι ήταν παντρεμένη με τον παίκτη του μπέιζμπολ David Justice και με τον τραγουδιστή-στιχουργό Eric Benét. Έχει μια κόρη από την σχέση της με το μοντέλο Gabriel Aubry και έναν γιο από την σχέση της με τον ηθοποιό Olivier Martinez.
Βιογραφία
Η Μπέρι γεννήθηκε ως Maria Halle Berry ; το όνομά της άλλαξε σε Halle Maria Berry όταν η ίδια ήταν 5 ετών. Οι γονείς της επέλεξαν το μεσαίο όνομά της από το Halle's Department Store, το οποίο ήταν τότε ένα μέρος ορόσημο στην πόλη κταγωγής της, το Κλίβελαντ του Οχάιο. Η μητέρα της, Judith Ann (γενν. Hawkins), η οποία έχει αγγλική και γερμανική καταγωγή, ήταν νοσοκόμα σε ψυχιατρική κλινική. Ο πατέρας της, Jerome Jesse Berry, ήταν Αφρο-Αμερικανός βοηθός γιατρού στην ψυχιατρική κλινική που δούλευε η μητέρα της ; αργότερα έγινε οδηγός λεωφορείου. Η γιαγιά της Μπέρι, Nellie Dicken, γεννήθηκε στο Derbyshire της Αγγλίας ενώ ο παππούς της, Earl Ellsworth Hawkins, γεννήθηκε στο Οχάιο. Οι γονείς της Μπέρι πήραν διαζύγιο όταν η ίδια ήταν τεσσάρων ετών ; η ίδια και η μεγαλύτερη αδερφή της, Heidi Berry-Henderson, μεγάλωσαν με την μητέρα τους.
Η Μπέρι μεγάλωσε στο Οχάιο και αποφοίτησε από το Bedford High School όπου ήταν μαζορέτα, άριστη μαθήτρια, αρθρογράφος στην σχολική εφημερίδα και βασίλισσα του χορού των αποφοίτων. Εργάστηκε στο παιδικό τμήμα στο Higbee's Department store. Μετά φοίτησε στο Cuyahoga Community College. Την δεκαετία του 1980, συμμετείχε σε αρκετούς διαγωνισμούς ομορφιάς, κερδίζοντας το Miss Teen All American το 1985 και το Miss Ohio USA το 1986. Έγινε η Miss USA το 1986 και παρέλαβε τον τίτλο από την προηγούμενη νικήτρια Christy Fichtner από το Texas. Στην συνέντευξη του διαγωνισμού Miss USA το 1986, δήλωσε πως όνειρό της ήταν να γίνει ηθοποιός ή να ασχοληθεί με τα μέσα ενημέρωσης. Η συνέντευξή της έλαβε την υψηλότερη βαθμολογία από την κριτική επιτροπή. Ήταν η πρώτη Αφρο-Αμερικανίδα υποψήφια για τον τίτλο Miss World το 1986, όπου κατέκτησε την έκτη θέση ενώ η Giselle Laronde από το Τρινιδάδ στέφθηκε Miss World. Σύμφωνα με το Current Biography Yearbook, η Μπέρι "... κυνήγησε μια καριέρα μοντέλου στο Σικάγο ... οι πρώτες εβδομάδες της Μπέρι στην Νέα Υόρκη ήταν κάτι λιγότερο από φυσιολογικές : κοιμόταν σε ένα καταφύγιο για άστεγους και αργότερα σε ένα YMCA".
Ακτιβισμός
Μαζί με τον Πιρς Μπρόσναν, την Σίντι Κρόφορντ, την Τζέιν Σέϊμουρ, τον Ντικ Βαν Ντάϊκ, την Téa Leoni και την Ντάρυλ Χάννα, η Μπέρι πολέμησε το 2006 ενάντια στο φυσικό αέριο στο Cabrillo Port Liquefied το οποίο προτάθηκε για να εφαρμοστεί στις ακτές του Μαλιμπού. Η Μπέρι είχε δηλώσει, :"Νοιάζομαι για τον αέρα που αναπνέουμε, νοιάζομαι για την θαλάσσια ζωή και για το οικοσύστημα των ωκεανών." Τον Μάιο του 2007, ο κυβερνήτης Άρνολντ Σβαρτζενέγκερ έθεσε βέτο για αυτό το φυσικό αέριο. Τα Hasty Pudding Theatricals της έδωσαν το 2006 το βραβείο Woman of The Year. Η Μπέρι συμμετείχε στην καμπάνια υπέρ της υποψηφιότητας του Μπαράκ Ομπάμα τον Φεβρουάριο του 2008. Τον Απρίλιο του 2013, εμφανίστηκε σε ένα βίντεο κλιπ για την καμπάνια "Chime for Change" της Gucci που έχει στόχο να συγκεντρώσει χρήματα και να ευαισθητοποιήσει πάνω στα ζητήματα των γυναικών όσον αφορά την εκπαίδευση, την υγεία και την δικαιοσύνη. Τον Αύγουστο του 2013, η Μπέρι στάθηκε μαζί με την επίσης ηθοποιό Τζένιφερ Γκάρνερ μπροστά από την Εθνοσυνέλευση της Καλιφόρνια προκειμένου να ζητήσει μια χρηματοδότηση η οποία θα προστάτευε τα παιδιά των celebrities από τους φωτογράφους. Η χρηματοδότηση εγκρίθηκε τον Σεπτέμβριο του ίδιου έτους.
Δημόσια εικόνα
Η Μπέρι κατέκτησε την πρώτη θέση το 2003 στην λίστα του περιοδικού People με τους "50 Πιο Όμορφους Ανθρώπους στον Κόσμο" και την πρώτη θέση στην λίστα του περιοδικού FHM με τις "100 Πιο Σέξι Γυναίκες στον Κόσμο". Το περιοδικό Esquire την ονόμασε "Η Πιο Σέξι Γυναίκα Εν Ζωή" τον Οκτώβριο του 2008, για το οποίο η ίδια δήλωσε : "Δεν ξέρω ακριβώς τι σημαίνει αυτό, αλλά όταν είμαι 42 ετών και έχω μόλις αποκτήσει ένα παιδί, νομίζω ότι θα δεχτώ τον τίτλο." Το περιοδικό Men's Health την κατέταξε στην θέση No. 35 στην λίστα με τις "100 Πιο Καυτές Γυναίκες Όλων Των Εποχών". Το 2009, ψηφίστηκε στην θέση #23 στην λίστα του περιοδικού Empire με τους "100 Πιο Σέξι Κινηματογραφικούς Αστέρες". Την ίδια χρονιά, ο ράπερ Hurricane Chris κυκλοφόρησε ένα τραγούδι με τον τίτλο "Halle Berry (She's Fine)", στο οποίο εκθείασε την ομορφιά της Μπέρι. Σε ηλικία 42 ετών (το 2008), έλαβε τον τίτλο της “Πιο Σέξι Μαύρης Γυναίκας” από την έρευνα TV One Access του Access Hollywood. Γεννημένη από Αφρο-Αμερικανό πατέρα και λευκή μητέρα, η Μπέρι έχει αναφέρει ότι το διαφυλετικό της υπόβαθρο ήταν "επώδυνο και περίπλοκο" όταν ήταν νεότερη σε ηλικία αλλά έλαβε από νωρίς την απόφαση να θεωρεί τον εαυτό της ως μια μαύρη γυναίκα επειδή ήξερε ότι έτσι θα την έβλεπαν οι άλλοι.
Προσωπική ζωή
Παντρεύτηκε τον δεύτερο σύζυγο της και τραγουδιστή, Έρικ Μπενέτ, στις 24 Ιανουαρίου 2001, έπειτα από δύο χρόνια σχέσης. Ούτε αυτός ο γάμος όμως κράτησε πολύ αφού χώρισαν το 2003. Το διαζύγιο εκδόθηκε επίσημα στις 3 Ιανουαρίου 2005.
Τον Νοέμβριο του 2005 ξεκίνησε τη σχέση της με το μοντέλο Γκαμπριέλ Ομπρί, με τον οποίο γνωρίστηκαν σε μια φωτογράφιση του οίκου Versace. Τον Μάρτιο του 2008, γεννήθηκε η κόρη τους, Νάλα-Αριέλα. Τον Απρίλιο του 2010, το ζευγάρι ανακοίνωσε το χωρισμό του.
Το 2010 ξεκίνησε τη σχέση της με τον επίσης ηθοποιό Ολιβιέ Μαρτίνεζ. Αρραβωνιάστηκαν τον Μάρτιο του 2012 και παντρεύτηκαν στις 13 Ιουλίου 2013. Τον Οκτώβριο του 2013, γεννήθηκε ο γιος τους, Μασέο-Ρόμπερτ. Έπειτα από δύο χρόνια γάμου, χώρισαν το 2015.
Παραπομπές
Κατηγορία:Βραβευμένες με Όσκαρ Α' Γυναικείου Ρόλου Κατηγορία:Βραβευμένοι με Χρυσή Σφαίρα Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Μάγειρας Αχαΐας
thumb|right|260px|Άποψη του χωριού Το χωριό Μάγειρας, όπως ονομάζεται επίσημα, ή Μάγειρα είναι μικρό χωριό της Αχαΐας με πληθυσμό 55 κατοίκους (2011) που ασχολούνται ως επί το πλείστον με τη γεωργία. Ανήκει διοικητικά στον πρώην Δήμο Συμπολιτείας του Νομού Αχαΐας.
Ιστορία
Το χωριό Μάγειρα ιδρύθηκε γύρω στα 1750-1770 από κατοίκους του μεγάλου χωριού Τσετσεβός που εκείνη την εποχή έπαθε καθίζηση. Αποτελεί δηλαδή μαζί τα χωριά Αραγόζαινα, Γρόπα, Βερίνο, Μυρόβρυση, Δουκαναίικα, Συνανιά, τα επονομαζόμενα "Τσετσεβοχώρια". Η λέξη Μάγειρα υποδηλώνει πιθανότατα όνομα οικογένειας που κατοικούσε κάποτε εκεί.
Οι καθιζήσεις έπληξαν και το ίδιο το χωριό την δεκαετία του 1930, με αποτέλεσμα πολλοί κάτοικοι να καταφύγουν στον οικισμό Άβυθο (Άκολη) της Ροδοδάφνης.
Για πρώτη φορά το χωριό καταγράφηκε στην απογραφή του Γάλλου στρατηγού Μαιζόν το 1830. Σε αυτήν υπαγόταν στην επαρχία Πατρών. Το 1840 κατατάχθηκε στον τότε Δήμο Ερρηνεής όπου ανήκε μέχρι το 1912 οπότε μεταφέρεται στον τότε Δήμο Μυρόβρυσης (μέχρι το 1919), στο Δήμο Αραγόζαινας (μέχρι το 1924). Έκτοτε αποτέλεσε ξεχωριστή κοινότητα και το 1997 εντάχθηκε στον Δήμο Συμπολιτείας. Πλέον, με το Πρόγραμμα Καλλικράτης, ανήκει στον Δήμο Αιγιαλείας.
Δημογραφικά στοιχεία
Η δημογραφική εξέλιξη του χωριού από το 1830 έως τις μέρες μας είναι η εξής :
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Συμπολιτείας Κατηγορία:Δήμος Αιγιαλείας
Μονή Μαχαιρά
Η Ιερά Μονή της Παναγίας του Μαχαιρά ή αλλιώς Ιερά Μονή Μαχαιρά ή ακόμα και Μαχαιράς, είναι μια ανδρώα Μονή που ανήκει στην Εκκλησία της Κύπρου. Είναι από τις 5 Σταυροπηγιακές Μονές της Εκκλησίας της Κύπρου και ο Ηγούμενός της είναι ο Επίσκοπος Λήδρας. Στην Μονή υπάρχει και η εικόνα της Παναγίας της Μαχαιριώτισσας. εναλλ.=Η Ιερά Μονή Μαχαιρά στην Κύπρο|μικρογραφία|Machairas Monastery in Cyprus|556x556εσ